Anexa nr. 3

**PLAN CREARE LOCURI DE MUNCĂ**

**1. Denumirea întreprinderii:**

**2. Denumirea proiectului pentru care este solicitată finanțarea**:

**3. Fundamentarea planului de creare a locurilor de muncă, valoarea costurilor eligibile şi a finanţării solicitate:**

Se menţionează locurile de muncă nou-create, necesitatea creării acestora şi calendarul creării locurilor de muncă.

Se justifică **necesitatea creării locurilor de muncă** ca de exemplu prin următoarele:

* descrierea fluxului tehnologic și necesarul de locuri de munca pentru funcționalitatea acestuia;
* numărul de locuri de muncă nou-create aferente fluxului tehnologic, cu detaliere pe categorii de funcţii, structură și număr de schimburi etc.

Pentru a se demonstra că locurile de muncă sunt create direct ca urmare a implementării investiției, se prezintă **rolul fiecărei categorii de locuri de muncă** în activitatea pentru care se solicită finanţare.

|  |
| --- |
| *Definiții:*  *Calendarul creării locurilor de muncă = perioada de realizare a planului de creare a locurilor de muncă de la data creării primului loc de muncă până la data de 31 decembrie a anului în care se creează ultimul loc de muncă.* |

În vederea determinării creșterii nete a numărului de locuri de muncă create direct de întreprinderea beneficiară de ajutor de stat se calculează media locurilor de muncă existente în cele 12 luni precedente lunii în care se înregistrează cererea de acord pentru finanţare.

Media locurilor de muncă existente în cele 12 luni precedente lunii în care se înregistrează cererea de acord pentru finanţare trebuie să fie identică cu cea declarată în cererea de acord pentru finanţare.

În vederea stabilirii mediei locurilor de muncă existente în cele 12 luni precedente depunerii cererii de acord pentru finanțare este necesar transmiterea Anexei nr. 1 și Anexei nr. 1.1 din cadrul Declarațiilor 112 aferente acestei perioade, în copie conform cu originalul.

Pentru calculul ajutorului de stat este necesară prezentarea salariului brut de care vor beneficia persoanele nou angajate, valoarea contribuţiilor la bugetul de stat, valoarea costurilor eligibile, conform punctului 4.

|  |
| --- |
| *Atenție!*  *Sunt considerate costuri eligibile costurile salariale înregistrate pe o perioadă de 2 ani consecutivi, ca urmare a creării de locuri de muncă și care îndeplinesc cumulativ următoarele condiții:*  *proiectul de investiţii determină o creștere netă a numărului de angajaţi în unitatea în care a fost realizată investiția, în comparaţie cu media din ultimele 12 luni, ceea ce înseamnă că orice loc de muncă pierdut se deduce din numărul aparent de locuri de muncă create în perioada respectivă;*  *• fiecare loc de munca este ocupat în termen de trei ani de la finalizarea lucrărilor;*  *• fiecare loc de muncă creat prin investiţie se menţine în zona în cauză pentru o perioadă de cel puţin cinci ani sau, în cazul IMM-urilor, de cel puţin trei ani de la data la care locul de muncă a fost ocupat pentru prima dată, cu excepția cazului în care locul de muncă s-a pierdut în perioada 1 ianuarie 2020-30 iunie 2021.* |

4. **Locurile de muncă nou create**

Întreprinderea va prezenta locurile de muncă create urmare proiectului de investiții și plătite efectiv de aceasta pe durata implementării şi 3 ani, în cazul IMM-urilor sau 5 ani, în cazul întreprinderilor mari, de la data finalizării respectivei investiții.

Se prezintă în format tabelar, următoarele:

* Numărul de noi locuri de muncă create ca urmare a implementării proiectului de investiţii;
* Funcţia fiecărui salariat;
* Salariul brut aferent, defalcat pe perioada realizării acestuia;
* Contribuțiile angajatorului pentru fiecare salariat;
* Contribuțiile fiecărui angajat;
* Contribuție asiguratorie;
* Impozit;
* Total contribuții angajat;
* Total contribuții angajator.

|  |
| --- |
| *Definiții:*  *Perioadă de monitorizare a locurilor de muncă – perioada de 3 ani ulterioară celor 2 ani consecutivi de la data ocupării fiecărui loc de muncă.*  *Costurile salariale sunt considerate cheltuieli eligibile pe o perioadă de 2 ani de la data creării locurilor de muncă, dar nu mai mult de 3 ani de la data finalizării investiției.* |